Granulom zuba je kronična promjena koja se odvija oko korijena zuba. Granulom je posljedica patoloških promjena zubne pulpe. Zubni živac ili pulpa može se upaliti zbog neliječenog karijesa, a ako se zub ne izliječi na vrijeme vremenom dolazi do gangrene ili odumiranja živca zuba. Porastom bakterija dolazi do upalne reakcije oko korijena zuba što vremenom dovodi do gubitka okolne kosti.